આ મેળામાં ગુજરાત સહિત વિવિધ રાજ્યોના અશ્વ માલિકો પોતાના જાતવાન અશ્વો લઇને જસરાના મેળામાં આવે છે આ મેળામાં વિવિધ પ્રકારની હરીફાઈઓ જેવી છે રવાળ ચાલ-પાટી દોડ-નાચ- રૂપરંગ વગેરે યોજવામાં આવે છે તેમજ અશ્વોની લે-વેચ પણ થાય છે ધીમે ધીમે આ અશ્વ મેળામાં ઊંટની પણ હરીફાઈઓ શરૂ કરવામાં આવી તેમજ લોકોને મનોરંજન મળી રહે તેના માટે વિવિધ સાંસ્કૃતિક પ્રોગ્રામો અને કળાઓ પણ રજૂ કરવામાં આવે છે આ મેળામાં આનંદ મેળો પણ લગાવવામાં આવે છે જે રાત્રે મોડા સુધી ચાલુ રહે છે ત્યારે જસરા જેવા નાનકડા ગામમાં આ મેળો અત્યારે બનાસકાંઠા જિલ્લામાં લોકમુખે પ્રસંશાપાત્ર બની ગયો છે આ મેળાને માણવા માટે લોકોમાં અનેરો ઉત્સાહ જોવા મળતો હોય છે અને દૂર દૂર થી લોકો આવતા હોય છે ત્યારે આ વખતે આ જસરામાં મહાશિવરાત્રીનો મેળો તારીખ ૧૮/૦૨/૨૦૨૦ થી ૨૧/૦૨/૨૦૨૦ એમ ચાર દિવસ સુધી યોજાવાનો છે.